У паняцця ёсць і іншыя значэнні, гл. Орлік.

**За́мак О́рлік** (чэшск.: Orlik, ням.: Burg Worlik) — знаходзіцца на рацэ Влтаве ў раёне Пісек Паўднёвачэшскага краю. Размешчаны на мысе, які глыбока ўразаецца ў воды Орліцкага вадасховішча на рацэ Влтаве.

Гісторыя
--------

Замак быў закладзены ў 13 ст. пад канец праўлення чэшскага караля Пржэмысла Отакара II як невялікая каралеўская крэпасць для аховы броду цераз Влтаву. У той час пераправа цераз Влтаву з выкарыстаннем броду з'яўлялася платнай і абкладалася каралеўскай пошлінай, таму замак Орлік быў увасабленнем магутнасці каралеўскай улады.

Першапачаткова гэта быў невялікі аднапавярховы будынак. Пры археалагічных раскопках ў 2000 годзе ва ўнутраным двары замка былі выяўлены фрагменты паселішча, якія датуюцца другой палавінай XIII стагоддзя. Самае позняе ў пачатку XIV стагоддзя была ўзведзена крапасная сцяна, пазней дабудаваная з боку паўночна-заходняга крыла замка. У гэты перыяд пабудовы замка складаліся з паўднёва-заходняй жылой часткі і галоўнай крапасной вежы дыяметрам каля 10 метраў, размешчанай па цэнтры заходняй сцяны. Вежа служыла для кантролю пад'ездаў да замка. У гэты ж перыяд каля паўднёвай сцяны замка была ўзведзена капэла, а таксама паляўнічая зала.

Да XVI стагоддзя замак пастаянна дабудоўваўся. У пачатку XVI стагоддзя (у 1508 годзе) Орлік перажыў вялікі пажар. Аднаўленне замка ажыццяўлялася ў стылі Адраджэння. Праз некалькі гадоў пасля гэтага замак з дазволу караля перайшоў у спадчыннае валоданне дваранскага роду Швамберкаў. У гэты час пачалася актыўная рэканструкцыя і дабудоўванне замка, змяніўся таксама і яго інтэр'ер. У 1575 годзе замак стаў вышэй на 1 паверх. Пасля 1620 года, калі ўся маёмасць Швамберкаў была канфіскавана, замак Орлік перайшоў ва ўласнасць роду Эгенбергаў. У 1719 годзе Орлік атрымаў у спадчыну ад сваёй цёткі князь Адам Франц цу Шварцэнберг.

Пасля стварэння Чэхаславацкай рэспублікі маёмасць Шварцэнбергаў, уключаючы замак Орлік, была канфіскавана, а пасля «аксамітнай рэвалюцыі» вернута дваранскаму роду Шварцэнбергаў, якому замак належыць і цяпер.

Пасля будаўніцтва Орліцкай плаціны на Влтаве замак некалькі страціў сваю веліч. Першапачаткова, абнесены зубчастай сцяной замак стаяў на краі скалы. Цяпер жа, воды ракі, падняўшыся на некалькі дзясяткаў метраў і затапіўшы навакольныя нізіны, ушчыльную наблізіліся да падножжа замка.

У замку
-------

Замак адкрыты для турыстаў, у ім прадстаўлены калекцыі зброі і ўзнагарод роду Шварцэнбергаў, падсвечнікі і посуд XV—XVII стагоддзяў, старадаўнія кнігі. Адным з самых каштоўных аб'ектаў старадаўняй бібліятэкі з'яўляецца камплект з 4 кніг, які існуе ў свеце ўсяго яшчэ ў трох экзэмплярах і называецца «Le Musée Français» («Музеі Францыі»).

Інтэр'ер замка аформлены ў стылях ампір, рамантызм і новая готыка.

Зноскі
------

1. ↑  Южная Чехия. — Ческе Будеёвице, 2002.

  


| ⛭Нацыянальныя помнікі культуры Чэшскай Рэспублікі: Паўднёвачэшскі край |
| --- |
| 1962 | Козі Градак • Старая ратуша ў Табары • Замак Котнаў з Бехінскай брамай |  |
| 1971, 1978 | Конная чыгунка Чэске-Будзеёвіцы — Лінц • Помнік Яну Жыжку ў Троцнаве • Замак Звікаў • Дом Яна Гуса |
| 1989 | Замак Чэскі-Крумлаў • Каменны мост у Пісеку • Стадлецкі мост • Арыгінальнае абсталяванне барочнага тэатра |
| 1995 | Касцёл Святога Віта ў Чэскі-Крумлаве • Касцёл Унебаўзяцця Дзевы Марыі ў Каёве • Вышабрадскі кляштар • Златакарунскі кляштар • Замак Йіндржыхуў-Градзец • Тршэбанскі кляштар • Замак Страканіцы |
| 2001, 2002 | Замак Глубака з замкам Ограда • Замак Нове-Грады • Замак Рожмберк • Замак Чэрвена-Льгота • Замак Дачыцы • Тршэбанскі замак з пахавальняй Шварцэнбергаў • Замак Кратахвіле • Рожмберкская сажалкавая сістэма |
| 2008, 2010 | Замак Орлік • Мілеўскі кляштар • Вадзяны млын у Гославіцах • Сельскагаспадарчая сядзіба № 3 у Крніне • Замак Вімперк • Абласная каняферма ў Пісеку • Крыж Завіша з кляштара ў Вышшы-Бродзе |
| 2014 | Вадзяная пільня ў Пенікаве • Бехінскі мост • Сукупнасць суднаходных каналаў на Шумаве — Шварцэнбергскі канал, Капліцкі ручай, Вхыніцка-Тэтаўскі канал |